**Zmluva o výpožičke č.02/2011**

 **uzatvorená podľa § 659 a nasl. Občianskeho zákonníka a**

**podľa zákona č.278/1993 Z.z. o správe majetku štátu v znení neskorších predpisov**

**Požičiavateľ:**  **Základná škola s materskou školou Ondreja Štefku**

**ako správca**

Sídlo: Štefánikova 431, 013 03 Varín

V zastúpení : Mgr. Anna Bielková ,riaditeľka školy

IČO: 37810944

Číslo účtu a označenie banky: 0388583002/5600

/ďalej len „požičiavateľ“/

a

**Vypožičiavateľ**: BASKETBAL

Sídlo: Sama Chalúpku 830 , 013 03 Varín

V zastúpení : Miroslav Stehlík

IČO : neurčené

Telefón: 0903 403 220

uzatvárajú túto zmluvu o výpožičke /ďalej len „zmluva“/

**Článok 1**

**Predmet výpožičky a predmet zmluvy**

1. Predmet výpožičky sú nebytové priestory -telocvičňa v budove ZŠ s MŠ Ondreja Štefku , ktorá je vo vlastníctve Obecného úradu Varín a v správe požičiavateľa ZŠ s MŠ Ondreja Štefku a táto nehnuteľnosť sa nachádza v katastrálnom území Varín, ako budova na parcele č.2057/1, v liste vlastníctva č.1368 Katastrálny úrad Žilina, Správa katastra Žilina.
2. Požičiavateľ na základe tejto zmluvy ponecháva vypožičiavateľovi na bezplatné dočasné užívanie nebytových priestorov , a to miestnosť –telocvičňa o celkovej výmere 200m2, ktorá sa nachádza na prízemí budovy školy .
3. Vypožičiavateľ prehlasuje, že mu je známy súčasný stav predmetu výpožičky a v tomto stave preberá a zároveň sa zaväzuje uhrádzať požičiavateľovi náklady za služby, poskytovanie ktorých je spojené s bezplatným užívaním predmetu zmluvy, a to v rozsahu stanovenom touto zmluvou.

**Článok 2**

**Účel a doba výpožičky**

1. Účel výpožičky je užívanie predmetu výpožičky na aktivity basketbal
2. Výpožička sa uzatvára na dobu určitú ,a to od 01.10.2011-do 30.6.2012 v tomto rozsahu:

každý sobota v čase od 18.15 hod.- do 19,15 hod

podľa plánu akcií vypožičiavateľa dohodnuté na spoločnom rokovaní .

1. Šatňa je vypožičiavateľovi k dispozícií 15 minút pred a 15 minút po skončení času výpožičky.
2. Po uplynutí tohto času je vypožičiavateľ povinný uvoľniť vypožičané priestory. Nerešpektovanie tohto ustanovenia sa považuje za výpovedný dôvod pre túto výpožičku ,bez ďalších doplnkov a ustanovení a bez výpovednej lehoty.

**Článok 3**

**Podmienky úhrady nákladov za služby**

Vypožičiavateľ sa zaväzuje uhrádzať náklady za služby spojené s bezplatným užívaním predmetu o výpožičke ,a to podľa paušálnych nákladov prepočítaných pomerom vypožičiavateľom užívanej plochy predmetu výpožičky a celkovej plochy priestorov požičiavateľa.

1. Vypožičiavateľ sa zaväzuje uhrádzať požičiavateľovi náklady za služby podľa bodu 1 zmluvy štvrťročne, a to na základe vystavenej faktúry v celkovej výške 9,13€ hodina vždy do 10.dňa kalendárneho mesiaca ,ktorý nasleduje po tomto štvrťroku ,na účet požičiavateľa.
2. V prípade ,že sa vypožičiavateľ dostane s platením nákladov za služby spojené s užívaním nebytových priestorov do omeškania ,zaväzuje sa uhradiť požičiavateľovi úroky vo výške 0,01% z dlžnej sumy za každý aj začatý deň omeškania.
3. Vypožičiavateľ neuhrádza náklady spojené s nájmom za aktivity ,ktoré neboli uskutočnené pre prekážky na strane požičiavateľa –školské akcie v príslušnom mesiaci , ak sa nedohodol na plnení predmetu zmluvy v zmysle článku III. , bod 5 tejto zmluvy.
4. V prípade prekážky na strane požičiavateľa vypožičiavateľ má právo požiadať plnenie predmetu výpožičky v plnom rozsahu, s výnimkou času školských prázdnin.
5. V prípade zvýšenia nákladov na prevádzku vypožičaných priestorov počas doby výpožičky

bude Dodatkom k Zmluve o výpožičke č.2/2011 upravená cena za služby.

**Článok 4**

**Práva a povinnosti zmluvných strán**

1.Vypožičaivateľ sa zaväzuje užívať nebytové priestory a jeho zariadenie len v rozsahu a na účel dohodnutý v tejto zmluve.

2.Vypožičiavateľ prehlasuje, že bol oboznámený s pokynmi, smernicami a pravidlami požičiavateľa pre prevádzku budovy , s protipožiarnymi a bezpečnostnými opatreniami a tieto sa zaväzuje dodržiavať.

3.Upratovanie vypožičaných priestorov zabezpečuje požičiavateľ.

4.Vypožičiavateľ je povinný bez zbytočného odkladu oznámiť požičiavateľovi

potrebu opráv, ktoré má vypožičiavateľ urobiť, a umožniť vykonanie týchto opráv a iných nevyhnutných opráv, inak vypožičiavateľ zodpovedá za škody ,ktoré nesplnením tejto povinnosti vznikne.

5.Vypožičiavateľ nesmie bez predchádzajúceho súhlasu požičiavateľa vykonávať stavebné úpravy na predmete výpožičky.

6.Vypožičiavateľ nie je oprávnený ponechať vypožičané priestory do užívania tretím osobám.

7.Vypožičiavateľ zodpovedá za škodu spôsobenú na vypožičaných priestoroch ním, jeho zamestnancami a tretími osobami v plnej výške.

V prípade vzniku takýchto škôd, je vypožičiavateľ povinný uhradiť požičiavateľovi skutočnú škodu. Škoda sa uhrádza v peniazoch, ak však o to poškodený požiada a ak je to možné a účelné, uhrádza sa škoda uvedením

do pôvodného stavu.

8. Vstup do vypožičaných priestorov majú len osoby t.j. vedúci záujmových

útvarov a členovia záujmových útvarov .Návštevníci vypožičiavateľa môžu vstúpiť do vypožičaných priestorov len v sprievode vypožičiavateľa a len so súhlasom požičiavateľa.

9. Požičiavateľ si vyhradzuje právo vstupu ním určeného zástupcu do vypožičaných priestorov za účelom kontroly dodržiavania tejto zmluvy .Vypožičiavateľ je povinný umožniť vstup do vypožičaných priestorov tejto osobe a to bezodkladne po oznámení žiadosti o vstupe do vypožičaných priestorov.

10. Vypožičiavateľ sa zaväzuje udržiavať poriadok a čistotu v priestoroch, ktoré sú predmetom výpožičky.

**Článok 5**

**Skončenie výpožičky**

1.Požičiavateľ môže odstúpiť od zmluvy ak:

a/ vypožičiavateľ užíva nebytové priestory v rozpore so zmluvou

b/ vypožičiavateľ o viac ako jeden mesiac mešká s plnením úhrady za služby spojené s užívaním nebytových priestorov

c/ dôjde k inému závažnému porušeniu zmluvy

2. Dohodou zmluvných strán

3. uplynutím doby, na ktorú bola dohodnutá

4.Platnosť zmluvy je možné skončiť pred uplynutím doby, na ktorú sa uzatvorila, aj vypovedaním zmluvy. Výpovedná lehota trvá 1 mesiac a začína plynúť prvým dňom kalendárneho mesiaca nasledujúceho po doručení výpovede druhej zmluvnej strany.

5. Po skončený výpožičky je vypožičiavateľ povinný vrátiť nebytový priestor v stave v akom ho prevzal, s prihliadnutím na obvyklé opatrenie.

**Článok 6**

**Záverečné ustanovenie**

1. Ostatné práva a povinnosti , ktoré nie sú upravené touto zmluvou sa riadia Občianskym zákonníkom a zákonom č.278/1993 Z.z. o správe majetku štátu v znení neskorších predpisov.
2. Zmluva nadobúda účinnosť dňom jej podpísania oboma stranami.
3. Zmluva sa vyhotovuje v dvoch vyhotoveniach , ktoré budú rozdelené podľa rozdeľovníka

Za vypožičiavateľa Za požičiavateľa

Vo Varíne dňa 03.10.2011 Vo Varíne , dňa 03.10.2011

 Mgr. Anna Bielková

Miroslav Stahlík iaditeľka školy